CELEX: 31996D0284
Language: el
Date: 1996-04-12 00:00:00
Title: 96/284/ΕΚ: Απόφαση της Επιτροπής, της 12ης Απριλίου 1996, σχετικά με την κατάρτιση του καταλόγου των μέτρων για τα οποία δεν εφαρμόζεται ο κανονισμός (ΕΟΚ) αριθ. 4045/89 του Συμβουλίου

Avis juridique important

|

31996D0284

96/284/ΕΚ: Απόφαση της Επιτροπής, της 12ης Απριλίου 1996, σχετικά με την κατάρτιση του καταλόγου των μέτρων για τα οποία δεν εφαρμόζεται ο κανονισμός (ΕΟΚ) αριθ. 4045/89 του Συμβουλίου  

Επίσημη Εφημερίδα αριθ. L 107 της 30/04/1996 σ. 0017 - 0018

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1996 σχετικά με την κατάρτιση του καταλόγου των μέτρων για τα οποία δεν εφαρμόζεται ο κανονισμός (ΕΟΚ) αριθ. 4045/89 του Συμβουλίου (96/284/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 4045/89 του Συμβουλίου, της 21ης Δεκεμβρίου 1989, περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, και περί καταργήσεως της οδηγίας 77/435/ΕΟΚ (1), όπως τροποποιήθηκε τελευταία από τον κανονισμό (ΕΚ) αριθ. 3235/94 (2), και ιδίως το άρθρο 1 παράγραφος 4,Εκτιμώντας:ότι το άρθρο 1 παράγραφος 4 του κανονισμού (ΕΟΚ) αριθ. 4045/89 προβλέπει ρητά την κατάρτιση ενός καταλόγου μέτρων για τα οποία δεν εφαρμόζεται ο κανονισμός 7 ότι είναι σκόπιμο να περιληφθούν στον εν λόγω κατάλογο μέτρα τα οποία, λόγω της φύσης τους, δεν ενδείκνυνται για έναν εκ των υστέρων έλεγχο μέσω της εξέτασης των εμπορικών εγγράφων 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ταμείου,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Το σύστημα ελέγχων που θεσπίσθηκε από τον κανονισμό (ΕΟΚ) αριθ. 4045/89 δεν εφαρμόζεται για τα μέτρα που περιλαμβάνονται στον κατάλογο του παραρτήματος της παρούσας απόφασης.Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 12 Απριλίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 388 της 30. 12. 1989, σ. 18.(2) ΕΕ αριθ. L 338 της 28. 12. 1994, σ. 16.ΠΑΡΑΡΤΗΜΑ ΜΕΤΡΑ ΣΤΑ ΟΠΟΙΑ ΔΕΝ ΕΦΑΡΜΟΖΕΤΑΙ ΤΟ ΣΥΣΤΗΜΑ ΕΛΕΓΧΩΝ ΔΥΝΑΜΕΙ ΤΟΥ ΚΑΝΟΝΙΣΜΟΥ (ΕΟΚ) αριθ. 4045/89 ΤΟΥ ΣΥΜΒΟΥΛΙΟΥ Κανονισμός (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της κάνναβης (ΕΕ αριθ. L 146 της 4. 7. 1970, σ. 1):τα μέτρα που αναφέρονται στο άρθρο 4 εφόσον η ενίσχυση καταβάλλεται στον παραγωγόΚανονισμός (ΕΟΚ) αριθ. 1096/88 του Συμβουλίου, της 25ης Απριλίου 1988, σχετικά με την καθιέρωση κοινοτικού καθεστώτος για την ενθάρρυνση της παύσης της γεωργικής δραστηριότητας (ΕΕ αριθ. L 110 της 29. 4. 1988, σ. 1)Κανονισμός (ΕΟΚ) αριθ. 1442/88 του Συμβουλίου, της 24ης Μαΐου 1988, για τη χορήγηση, για τις αμπελουργικές περιόδους από 1988/89 έως 1995/96, πριμοδοτήσεων για οριστική εγκατάλειψη αμπελουργικών εκτάσεων (ΕΕ αριθ. L 132 της 28. 5. 1988, σ. 3)Κανονισμός (ΕΟΚ) αριθ. 1196/90 του Συμβουλίου, της 7ης Μαΐου 1990, σχετικά με την εξυγίανση της κοινοτικής παραγωγής μανταρινιών (ΕΕ αριθ. L 119 της 11. 5. 1990, σ. 55)Κανονισμός (ΕΟΚ) αριθ. 1200/90 του Συμβουλίου, της 7ης Μαΐου 1990, σχετικά με τη βελτίωση της κοινοτικής παραγωγής μήλων (ΕΕ αριθ. L 119 της 11. 5. 1990, σ. 63)Κανονισμός (ΕΟΚ) αριθ. 1703/91 του Συμβουλίου, της 13ης Ιουνίου 1991, που θεσπίζει το καθεστώς προσωρινής παύσης της καλλιέργειας αρόσιμων γαιών για την περίοδο 1991/92 και προβλέπει ειδικά μέτρα για την περίοδο αυτή στα πλαίσια του καθεστώτος παύσης της καλλιέργειας γαιών, όπως προβλέπει ο κανονισμός (ΕΟΚ) αριθ. 797/85 (ΕΕ αριθ. L 162 της 26. 6. 1991, σ. 1)Κανονισμός (ΕΟΚ) αριθ. 2328/91 του Συμβουλίου, της 15ης Ιουλίου 1991, σχετικά με τη βελτίωση της αποτελεσματικότητας των γεωργικών εκμεταλλεύσεων (ΕΕ αριθ. L 218 της 6. 8. 1991, σ. 1):τα ακόλουθα τμήματα:>ΘΕΣΗ ΠΗΝΑΚΑ>Κανονισμός (ΕΟΚ) αριθ. 2078/92 του Συμβουλίου, της 30ής Ιουνίου 1992, σχετικά με τις μεθόδους γεωργικής παραγωγής που είναι ανάλογες με τις απαιτήσεις για την προστασία του περιβάλλοντος και τη διατήρηση του τοπίου (ΕΕ αριθ. L 215 της 30. 7. 1992, σ. 85)Κανονισμός (ΕΟΚ) αριθ. 2079/92 του Συμβουλίου, της 30ής Ιουνίου 1992, σχετικά με τη θέσπιση ενός προγράμματος ενίσχυσης για την πρόωρη συνταξιοδότηση στο γεωργικό τομέα (ΕΕ αριθ. L 215 της 30. 7. 1992, σ. 91)Κανονισμός (ΕΟΚ) αριθ. 2080/92 του Συμβουλίου, της 30ής Ιουνίου 1992, σχετικά με τη θέσπιση ενός προγράμματος ενίσχυσης για τη λήψη μέτρων δασοκομίας στο γεωγρικό τομέα (ΕΕ αριθ. L 215 της 30. 7. 1992, σ. 96).Κανονισμός (ΕΚ) αριθ. 2505/95 του Συμβουλίου, της 24ης Οκτωβρίου 1995, για την εξυγίανση της κοινοτικής παραγωγής ροδακίνων και νεκταρινιών (ΕΕ αριθ. L 258 της 28. 10. 1995, σ. 1)